Ի դեպ` մասնագիտական աչքից չի վրիպում նաեւ այն, որ եթեր հեռարձակված հաղորդման այդ հատվածի հետ Կրաշեննիկովան, որպես հեղինակ, որեւէ կապ չունի: Նա նույնությամբ կարդում է հրամցվող տեքսը` առանց ուղեղը շարժելու: Դա նկատելի է հենց առաջին հայացքից, իսկ ՀՀԿ եւ նացիստների զինանշանների համեմատությունից հետո նրա հոգոցը, թե ինքը նմանություններ է տեսնում, խիստ բռնազբոսիկ դերասանական խաղ է: Միջպետական հարաբերություններին առնչվող նյութը, փաստորեն, հրամցվել է հեռուստամեկնաբանին: Իսկ ինչպե՞ս կարող էր «նուրբ խնդիրներին» վերաբերող ասելիքը եթեր հասնել առանց հեռուստաալիքի ղեկավարության իմացության: